open-index/open-wikipedia-markdown huggingface dataset:
Ariel Sharon

miniatura|Ariel Sharon.

**Ariel Sharon** (hebreo: **אריאל שרון**, nome de nacemento: **Ariel Scheinermann**), nado en Kfar Malal o 26 de febreiro de 1928 e finado o 11 de xaneiro de 2014, foi un político israelí.

## Traxectoria 
Foi membro da Haganah. En marzo de 2001 foi elixido primeiro ministro do seu país. Sharon foi un dos líderes históricos do Likud; o 21 de novembro de 2005 deixou este partido e fundou o Kadima. Foi acusado de ser o responsable dos masacres de Sabra e Shatila, no Líbano.

O 4 de xaneiro de 2006 sufriu unha hemorraxia cerebral e foi declarado incapacitado temporalmente para exercer os seus poderes, substituíndoo o seu viceprimeiro ministro, Ehud Olmert, quen definitivamente asumiu o posto o 14 de abril.

## Enfermidade e morte 
O 18 de decembro de 2005, sufriu unha recaída por un leve infarto cerebral. Dous días despois recuperouse, e aínda que cunha serie de restricións médicas volveu aos seus labores diarios. O 4 de xaneiro de 2006, só días máis tarde da súa primeira recaída, Sharón sufriu unha grave hemorraxia cerebral mentres descansaba na súa residencia no Deserto do Néguev. Atendéuselle por varias semanas no Hospital Hadasa da cidade de Xerusalén. Sharón permanece en coma profundo e en virtual estado vexetativo desde entón.

Meses máis tarde, foi trasladado desde o Hospital Hadasa, a outro centro médico situado na cidade de Tel-Aviv. Tras meses sen novidades sobre a súa saúde, o 23 de xullo de 2006 informouse, desde o Hospital Tel-Hashomer de Tel-Aviv, que o seu estado de saúde empeorara a raíz dunha insuficiencia renal.

Novamente, o 14 de agosto de 2006 volveuse a informar desde o Hospital Tel-Hashomer, que o estado de saúde de Sharón empeorara. Nesta ocasión informouse que Sharón sufría dunha dobre pneumonía, e que a súa vida corría grave perigo.

O 3 de novembro de 2006, volveuse a informar que Sharon recaera novamente. Nesta ocasión, foi por unha infección que atacou o corazón. Morreu o 11 de xaneiro de 2014 despois de pasar oito anos en coma.

## Notas
Junichiro Koizumi

[miniatura|dereita|Jun'ichirō Koizumi con Donald H. Rumsfeld, [Tokyo 14 de novembro de 2004.]]
'''Jun'ichirō Koizumi''' (小泉 純一郎, nado o 8 de xaneiro de 1942 en Yokosuka na prefectura de Kanagawa). Foi primeiro ministro do Xapón dende o 26 de abril de 2001 até o 26 de setembro de 2006. Pertence ao Partido Liberal Democrático.
Adnan Badran

**Adnan Badran** (en ) nado o 15 de decembro de 1935, foi primeiro ministro de Xordania dende o 7 de abril de 2005 até o 28 de novembro de 2005. Irmán do varias veces primeiro ministro Mudar Badran.
Bougnang Vorachit

**Boungnang Vorachith**, nado en Savannakhet, Laos, o 15 de agosto de 1937, é o presidente de Laos dende o 20 de abril de 2016. Anteriormente foi primeiro ministro dende marzo de 2001, e vicepresidente dende 2006, cando Bouasone Bouphavanh asumiu o posto de primeiro ministro.

Pertence ao Partido Popular Revolucionario de Laos.
Naxib Miqati

**Naxib Asmi Miqati** (en ), nado o 24 de novembro de 1955, é un multimillonario home de negocios e político libanés, primeiro ministro do Líbano dende 2021. É a terceira vez que ocupa o cargo, pois xa o fixera en 2005 e entre 2011 e 2014.
Abdullah Ahmad Badawi

miniatura|dereita|Abdullah Ahmad Badawi.

**Abdullah bin Haji Ahmad Badawi**, nado en Bayan Lepas o 26 de novembro de 1939 e finado o 14 de abril de 2025, foi un político de Malaisia, Primeiro ministro do seu país dende o 31 de outubro de 2003 ata 2009. Pertencía á UMNO.
Saba al-Ahmad al-Xabir al-Saba

**Saba al-Ahmad al-Xabir al-Saba** (en ), nado en 1929 e finado o 29 de setembro de 2020, foi o emir de Kuwait dende o 29 de xaneiro de 2006 ata a súa morte.

## Traxectoria
Foi primeiro ministro de Kuwait de 2003 a 2006. É o irmán do Emir anterior, Jaber Al Ahmad Al Jaber Al Sabah, quen o nomeou Primeiro ministro en xullo de 2003, en substitución do Príncipe Saad al-Abdallah al-Salim Al Sabah. Anteriormente fora Ministro de Relacións Exteriores durante corenta anos (1963-2003).

## Árbore xenealóxica 

## Notas
Tsakhiagiin Elbegdorj

**Tsakhiagiin Elbegdorj** (), nado o 30 de marzo de 1963, é o cuarto e actual Presidente de Mongolia. Elbegdorj é un especialista nos mercados emerxentes e foi un dos arquitectos da democracia en Mongolia, unha nación de Asia central situada entre Rusia e a China. Elbegdorj foi elixido por vez primeira Presidente de Mongolia no 2009, e na actualidade está exercendo o seu segundo mandato. Con anterioridade, serviu por dúas veces como Primeiro Ministro de Mongolia, como Vicepresidente do Parlamento de Mongolia e como membro do parlamento por catro veces. Elbegdorj foi un dos principais líderes da Revolución democrática de 1990 en Mongolia, que rematou con 70 anos de goberno comunista no país, e colaborou na redacción da Constitución de 1992, que garante a democracia e a economía de libre mercado. Elbegdorj foi cualificado polos seus partidarios como un "Loitador pola liberdade" e o "Pardal Dourado da Democracia", facendo alusión ó paxaro que chega coa primavera despois dun duro e longo inverno.

Elbegdorj é fundador do xornal *Ardchilal* (en galego *Democracia*), o primeiro xornal independente do país, e axudou a establecer a primeira estación de televisión independente de Mongolia.

## Notas
Güiana Francesa

A **Güiana Francesa** (en francés: *Guyane*) é un departamento de ultramar de Francia xunto á costa do mar Caribe, en América do Sur. Limitada ao norte co océano Atlántico, ao leste e sur co Brasil e ao oeste co Suriname.

A súa área é de 90.000&nbsp;km², e ten 191.309 habitantes (xullo 2004). A súa capital é Caiena. O idioma oficial é o francés, aínda que tamén se fala o patois.

Neste territorio, a Axencia Espacial Europea ten o Centro de lanzamento de Kourou, sede dos cohetes Ariane.

## Historia 
## Relixións 
* Catolicismo: 85,8 %
* Ateísmo: 5 %
* Protestantismo: 4,2 %
* Bahaísmo: 0,8 %
* Relixións folclóricas chinesas: 0,8 %
* Islam: 0,8 %.

## Véxase tamén 
### Outros artigos 
* Crioulo da Güiana Francesa
Soe Win

O Xeneral **Soe Win**, en birmano စိုးဝင်း, nado o 10 de maio de 1947 e finado o 12 de outubro de 2007, foi o primeiro ministro de Myanmar dende o 19 de outubro de 2004 até 2007.

Era coñecido polos disidentes birmanos como o "carniceiro de Depayin" polo seu papel como cabeza pensante do Masacre de Depayin en 2003, onde 70 partidarios da Liga Nacional para a Democracia foron asasinados.

## Notas
Pak Pong-ju

**Pak Pong Ju** (chosongul: 박봉주; hanja: 朴鳳柱 ou 朴奉珠 romanización actualizada Bak Bongju), nado en Hamgyong do Norte o 24 de outubro de 1939, é un político de Corea do Norte.

Foi Primeiro ministro do seu país entre setembro de 2003 e abril de 2007, e dende abril de 2013 a abril de 2019. Previamente fora ministro da industria química.
Asociación Regionalista Gallega

[miniatura|[Manuel Murguía, presidente da Asociación Regionalista Gallega.]]

A **Asociación Regionalista Gallega**, foi unha organización política rexionalista galega activa entre 1890 e 1892.

## Traxectoria 
En novembro de 1890 constituíuse en Santiago de Compostela o Comité Central Regionalista presidido polo liberal Manuel Murguía, aínda que a maioría dos seus membros viñan do tradicionalismo, entre eles Alfredo Brañas, Salvador Cabeza de León, José Tarrío García e Juan Barcia Caballero. En 1891 fórmanse comités locais, baixo o nome xa de Asociación Regionalista Gallega, en Lugo, A Coruña, Ourense, Pontevedra, Vigo e Tui. O 8 de agosto dese ano, na inauguración do comité local eumés, Galo Salinas leu o *Discurso de inauguración da Asociación Rexionalista Galega de Pontedeume*, que supuxo o primeiro discurso de carácter político lido en lingua galega. En total non chegou a moito máis de 50 asociados, aínda que nas eleccións municipais de Santiago José Tarrío e Cabeza de León saíron elixidos concelleiros.

*La Patria Gallega* (1891-1892) foi o seu órgano oficial, dirixido por Murguía, e no que Brañas escribiu artigos importantes para a evolución posterior do rexionalismo. En 1893 apareceu *El Regionalista*, de curta duración. A Asociación Regionalista Gallega mantivo contactos cos rexionalistas cataláns a través de Murguía, que participou nos Jocs Florals de Barcelona de 1890 e colaborou en *La España Regional* de Barcelona.

Entre as actuacións da ARG destaca a organización dos Xogos Florais de Tui en 1891, nos que Brañas e Murguía empregaron o galego por vez primeira nun acto público e a participación na Xunta de Defensa de Galicia que se opuña ao traslado da capitanía militar fóra de Galicia.

As diferenzas entre tradicionalistas e liberais impediu a consolidación da organización, aínda que foi un chanzo moi importante na formación dun sentimento nacional galego, ao ser a primeira organización política rexionalista de Galicia.

## Véxase tamén 
### Outros artigos 
* Rexionalismo galego
* Liga Gallega (A Coruña)
* Liga Gallega (Santiago de Compostela)
Cáucaso

:*Este artigo trata sobre a rexión xeográfica do Cáucaso. Para a cordilleira vexa cordilleira do Cáucaso*

miniatura|dereita|Seis estados que agochan un mosaico de culturas.
A rexión do **Cáucaso** atópase en Asia occidental, entre o mar Negro e o mar Caspio. Hoxe compoñen esta rexión as repúblicas independentes de Xeorxia, Armenia e Azerbaidján, con Rusia ó norte e Turquía e Irán ó sur. No entanto, son numerosas as nacións que viven dentro destes estados, moitas delas en territorios con grandes autogobernos, noutros casos con azos de alcanza-la independencia, o que fai desta rexión un punto quente de violencia a nivel mundial.

A cordilleira do Cáucaso na que se asentan Xeorxia, Azerbaidján e Armenia acotío é chamada **Transcaucasia**; hai maior intrincamento lingüístico e cultural na zona norte dependente da Federación rusa.

miniatura|dereita|Repúblicas Caucásicas da Federación Rusa.

Á parte dos mencionados países, existen estoutras nacións non independentes:
* Alania (Osetia do Norte)
* Osetia do Sur
* Calmuquia
* Carachai-Circasia
* Cabardino-Balcaria
* Alto Karabakh (Nagorno Karabakh)
* Ingushetia
* Chechenia
* Daguestán

Así mesmo existen numerosas minorías entre as que se poden incluír: cumuquios, avaros, tátaros, bielorrusos, alemáns, ucraínos, e naturalmente rusos, que son unha importante minoría en todas estas repúblicas ex-soviéticas. No sur, sobre todo en Armenia, hai importantes grupos de presión turcománs, iranianos, curdos e árabes.

## Notas
África central

**África central** é unha gran rexión africana situada ó leste do golfo de Guinea e ó oeste do Gran Val do Rift, ó sur do deserto do Sáhara. Está dominada polo río Congo e os seus afluentes que xunto co clima tropical fan da rexión unha das máis ricas bioloxicamente do mundo xunto co Amazonas.
Compoñen África central os seguintes países:

* República Centroafricana
* Chad
* República Democrática do Congo (antigo Zaire ou antigo Congo Belga)

De cando en vez tamén son considerados centroafricanos Angola, Burundi, Camerún, Guinea Ecuatorial, Gabón, República do Congo, Ruanda, San Tomé e Príncipe e Zambia.
Malpica

O topónimo **Malpica** pode referirse a:

;En Galiza
***Malpica de Bergantiños**, concello da comarca de Bergantiños;
****Malpica de Bergantiños**, parroquia de dito concello;
***Malpica**, vila da parroquia de Malpica de Bergantiños, no concello de Malpica de Bergantiños;
***Malpica**, lugar da parroquia de Rocha, no concello de Friol.

;Fóra de Galiza

;En Aragón
***Malpica de Arba**, localidade do municipio de Biota, na provincia de Zaragoza.

;En Castela-A Mancha
***Malpica de Tajo**, concello da provincia de Toledo.

## Véxase tamén
### Outros artigos
Extremo Oriente

Forman parte do **Extremo oriente** as seguintes nacións:
* China
* Xapón
* Corea do Norte
* Corea do Sur
* República da China ou Taiwán

Todas elas teñen en común lazos históricos como ter nalgún momento das súas historias a grafía chinesa. Na península de Corea cohabitan dous estados que forman unha mesma nación, pero que xurdiron trala Guerra de Corea. Taiwán formouse tralo triunfo maoísta na China continental (1949). Tanto China como Corea do Norte son estados comunistas. Os outros tres teñen economías de mercado e índices de desenvolvemento e riqueza moi superiores ós dos estados veciños.
Lee Hsien Loong

miniatura|Lee Hsien Loong

**Lee Hsien Loong** (Hanzi: 李显龙/李顯龍;), nado o 10 de febreiro de 1952, é o Primeiro ministro de Singapur dende o 12 de agosto de 2004. Pertence ao Partido de Acción Popular. É o fillo do que foi o primeiro presidente de país despois da súa independencia, Lee Kuan Yew.
Theta

**Theta** é a oitava letra do alfabeto grego (θῆτα). Na pronunciación erasmista equivale ao /θ/, o primeiro son de *zapato* no galego non seseante, na pronunciación orixinal correspondíase cunha oclusiva dental xorda aspirada /tʰ/, que posteriormente evolucionou á fricativa /θ/. Minúscula θ, maiúscula Θ. Adoita transcribirse como *t*. Provén da letra do alfabeto fenicio *ţēt*, que representaba unha alveolar xorda enfática; ao non existir en grego un son tal, aproveitouse o signo para a representación da aspirada dental. Como signo numérico representaba o nove. En maiúscula serve tamén para designar o oitavo canto da Ilíada de Homero e en minúscula o oitavo da Odisea.
## Véxase tamén 
### Outros artigos 
* Theta latino
Europa Occidental

A diferenza que se fai de **Europa occidental** fronte a Europa oriental (ou mesmo central), é máis por motivos culturais e históricos que propiamente xeográficos (como acontece con outras rexións).

Basicamente, os estados de Europa occidental comparten a tradición do anhelo democrático dende a Revolución francesa (1789) e posterior invasión napoleónica. Durante a primeira guerra mundial, eran estados occidentais os que defendían a vía democrática (Reino Unido, Francia, Benelux,...) fronte ás políticas imperiais (Imperio Alemán, Imperio Austrohúngaro). Durante a Guerra fría, as nacións de Europa occidental distinguíanse pola defensa da democracia e a economía de mercado fronte os sistemas de partido único e réxime económico socialista de Europa oriental. Durante esta época (1948-1989) o pano de aceiro -fortemente militarizado- dividía o continente europeo por Alemaña, Austria e Finlandia.

Actualmente os lindes de Europa occidental e a chamada Europa Central e Oriental tenden a diluirse trala incorporación á OTAN de vellos países comunistas e a ampliación da Unión Europea. De feito, xa están na órbita occidental Grecia, Turquía, Malta, Chipre, países bálticos, Hungría, Polonia, República Checa, Eslovaquia e Eslovenia. Todos eles con excelentes relacións cos Estados Unidos e o Canadá e intricados lazos económicos e políticos cos veciños do oeste aínda que moitos non teñen tanto en común como os países históricos da Europa occidental.

## Estados nación que compoñen Europa occidental 
miniatura|300px|Mapa de Europa Occidental.Tradicionalmente os países e Estados-nación das rexións da Escandinavia, illas Británicas, as penínsulas Ibérica e Itálica o Benelux, e diversas áreas de Centroeuropa son considerados **Europa occidental**.
* Islandia, Noruega, Suecia, Finlandia e Dinamarca.
* Irlanda e o Reino Unido.
* Na Península Ibérica: España, Portugal e Andorra.
* Os países do Benelux.
* Francia, Mónaco, Alemaña.
* Suíza, Liechtenstein, Austria.
* Italia, San Marino, cidade do Vaticano.

## Notas 
## Véxase tamén 
* Europa Central
* Europa Oriental
* Occidente
* Oriente
Iota

**Iota** é o nome da novena letra do alfabeto grego (ἰῶτα); equivale ao /i/ e ao /i:/. Minúscula ι, maiúscula Ι. Adoita transcribirse como *i*. Provén da letra do alfabeto fenicio *yōd*, que representaba unha semivogal soante prepalatal, son inexistente en grego, o que propiciou a adaptación do signo á vogal /i/. Como signo numérico representaba o dez. En maiúscula serve tamén para designar o noveno canto da Ilíada de Homero e en minúscula o noveno da Odisea.

En canto ao chamado **iota subscrito** ou **mudo** ver o apartado correspondente do artigo Diacríticos do alfabeto grego.

## Véxase tamén 
### Outros artigos 
***ɩ**, iota latino
***J**, letra que existiu no galego medieval e que hoxe se utiliza en préstamos doutras linguas
Kappa

**Kappa** é o nome da décima letra do alfabeto grego (κάππα); equivale ao /k/. Minúscula κ, maiúscula Κ. Adoita transcribirse como *c*. Provén da letra do alfabeto fenicio *kaf*, que representaba unha oclusiva gutural xorda. Como signo numérico representaba o vinte. En maiúscula serve tamén para designar o décimo canto da Ilíada de Homero e en minúscula o décimo da Odisea.
Shaukat Aziz

**Shaukat Aziz**, nado en Karachi o 6 de marzo de 1949, é un político paquistaní, primeiro ministro do seu país do 28 de agosto de 2004 ao 16 de novembro de 2007.

## Traxectoria 
Estudou no instituto St. Patrick's de Karachi, e acadou o grao en ciencias no Gordon College de Rawalpindi en 1967. En 1969 obtivo o MBA e empezou a traballar en Citibank, incluíndo filiais e bancos asociados noutros países, e tamén traballou en organizacións non gobernamentais. En 1999 foi nomeado ministro de finanzas en 1999.

Foi o primeiro primeiro ministro que logrou cumprir todo o seu mandato.

## Notas
Mi (letra)

**Mi** é o nome da undécima letra do alfabeto grego (μῦ); equivale ao /m/.

Minúscula μ, maiúscula Μ.

Adoita transcribirse como *m*. Provén da letra do alfabeto fenicio *mēm*. Como signo numérico representaba o corenta. En maiúscula serve tamén para designar o undécimo canto da Ilíada de Homero e en minúscula o undécimo da Odisea.
Ni

**Ni** pode referirse a:
*a letra Ni, duodécima do alfabeto grego (&nu;&#x1FE6;);
*o símbolo químico do níquel;
*o dominio de Internet .ni, de Nicaragua;
*Ni Dilli - नई दिल्ली, a denominación en hindú de Nova Deli.
Chester Alan Arthur

**Chester Alan Arthur**, nado o 5 de outubro de 1829 e finado o 18 de novembro de 1886, foi o 21º presidente dos Estados Unidos dende 1881 ata 1885.

## Traxectoria 
[esquerda|miniatura|140x140px|**Chester Alan Arthur** no [anverso dun dólar presidencial de 2012.]]

Chester A. Arthur sucedeu ao malpocado James Garfield, que fora asasinado dun tiro. Foi alcumado *Elegant Arthur* (Artur o Elegante), chegou ter 80 pares de pantalóns e cambiábaos varias veces ao día. Morreu dunha hemorraxia cerebral.
Docetismo

O **docetismo** era unha doutrina herética aparecida a finais do século I no seo da Igrexa católica. Afirmaba que Xesucristo tivera unha imaxe aparente e polo tanto non corpórea ou real. A xustificación era que a materia é algo intrinsecamente malo, polo que Xesucristo só podía ter un corpo aparente. Esta doutrina polo tanto é contraria á Encarnación e á Resurrección de Cristo. Deu lugar a grandes polémicas no cristianismo primitivo e foi combatida xa dende entón por figuras sobranceiras como Ignacio de Antioquía. Os gnósticos eran docetas.

Parte da herexía dos cátaros era docética. Esta herexía rematou coa Cruzada Albinxense.

O Corán afirma que a crucifixión de Xesús de Nazaret só foi un espellismo. Para o islam un profeta tan excelso non podía morrer na cruz.
Liga Gallega

**Liga Gallega** foi o nome de dúas organizacións rexionalistas de finais do século XIX:

***Liga Gallega**, fundada na Coruña por Manuel Murguía en 1897;
***Liga Gallega**, fundada en Santiago de Compostela por Alfredo Brañas en 1898.
James Abram Garfield

**James Abram Garfield**, nado o 19 de novembro de 1831 e finado o 19 de setembro de 1881, foi o vixésimo presidente dos Estados Unidos durante seis meses e medio en 1881, pois morreu asasinado. 

## Traxectoria 
[esquerda|miniatura|James Abram Garfield no [anverso dun dólar presidencial de 2011.]]

Foi o primeiro presidente estadounidense manicho e o segundo en morrer asasinado (despois de Abraham Lincoln). Sucedeuno no cargo o seu vicepresidente Chester Arthur.
Liga Gallega (Santiago de Compostela)

A **Liga Gallega** foi unha organización rexionalista católico tradicionalista fundada en Santiago de Compostela. Activa entre 1898 e 1900. Presidida por Alfredo Brañas e con Salvador Cabeza de León na secretaría. Tivo escasa actividade.

Foi unha das correntes nas que se bifurcou a Asociación Regionalista Gallega, presidida por Manuel Murguía. A Liga Gallega de Santiago tivo unha inspiración conservadora, fronte á Liga Gallega da Coruña, máis liberal.
Lee Hai-chan

**Lee Hai-chan** (), nado en Cheongyang o 10 de xullo de 1952 e finado na Cidade Ho Chi Minh o 25 de xaneiro de 2026, foi un político surcoreano, que foi primeiro ministro de Corea do Sur de 2004 a 2006. 

Dende 2018 é o líder do Partido Demócrata de Corea.
Mahinda Rajapaksa

**Mahinda Rajapakse**, nado en Weerakatiya o 8 de novembro de 1945, é un político de Sri Lanka, que ocupou o cargo de Primeiro Ministro do seu país dende 2019 ata 2022.

Previamente ocupara o cargo dende 2004 a 2005 e de xeito breve en 2018, nunha disputa con Ranil Wickremesinghe, considerándose ambos a si mesmos como primeiros ministros. Tamén foi presidente de Sri Lanka de 2005 a 2015.

## Notas
Lugares de Silleda

[miniatura|dereita|[Casa do concello de Silleda.]]
Galicia → Parroquias de Galicia → Lugares de Galicia → **Lugares de Silleda**

## Lugares de Silleda
### Abades
### Ansemil
### Breixa
### Carboeiro
### O Castro
### Cervaña
### Chapa
### Cira
### Cortegada
### Dornelas
### Escuadro
### Fiestras
### Graba
### Lamela
### Laro
### Manduas
### Margaride
### Martixe
### Moalde
### Negreiros
### Oleiros
### Parada
### Pazos
### Piñeiro
### Ponte
### Refoxos
### Rellas
### Saídres
### Siador
### Silleda
### Taboada
### Vilar
### Xestoso
## Parroquias de Silleda
## Véxase tamén 
### Outros artigos 
*Eleccións municipais en Silleda
*Galería de imaxes de Silleda
Identidade Galega

**Identidade Galega (IDEGA)** é un partido que se declara identitario, galeguista de centro, antiliberal, contrario a globalización e herdeiro da Dereita Galeguista de Vicente Risco e Xosé Filgueira Valverde, influenciada directamente pola corrente de pensamento coñecida como Nouvelle Droite francesa, de Alain de Benoist, e nas súas candidaturas figuran membros de forzas republicanas de ámbito español, como o Movimiento Social Republicano.

## Traxectoria 
Identidade Galega legalizouse o 19 de outubro de 2004 e o 4 de novembro celebrou a súa Primeira Asemblea Xeral. Contaba con arredor de 50 militantes, os seus principais dirixentes foron Xosé Lois Pérez e Xoán Lois Manteiga. O 7 de setembro de 2005 anunciou a súa integración no Partido Galeguista. En xuño de 2006, os militantes do partido deixaron o PG e reconstituíron o partido en oposición á política sobre inmigración desenvolvida polo PG. O seu programa reflectía unha política etnicista, contraria á inmigración, galeguista, social, con posturas próximas ao identitarismo.Nas eleccións autonómicas de 2005 presentouse pola provincia da Coruña con Manuel Ambite como candidato á Presidente da Xunta, e obtivo 376 votos.

En 2015, presentouse ás eleccións municipais cunha candidatura por Arteixo que logrou 45 votos (0,32% do total).

## Véxase tamén 
### Outros artigos 
* Movimento da Resistência Ariana
Modestino

**Modestino** pode facer referencia a:
*O xentilicio do concello de Moeche.
*Herenio Modestino, xurista romano do século III.
Liga Gallega (A Coruña)

[miniatura|upright=1.3|Cartón postal da Liga Gallega coa [bandeira de Galicia, a máis antiga conservada.]]
A **Liga Gallega** foi un grupo político rexionalista liberal fundado en 1897 na Coruña por iniciativa dos participantes na tertulia rexionalista A Cova Céltica, e como esta tiña a súa sede na librería de Carré Aldao; presidido por Manuel Murguía e dirixido por un comité integrado por Manuel Lugrís Freire, Uxío Carré Aldao e Salvador Golpe que en 1898 redactaron o seu regulamento, integramente en galego. Waldo Álvarez Insua foi o presidente en 1899.

Foi unha das correntes nas que se bifurcou a Asociación Regionalista Gallega, presidida por Murguía. A Liga Gallega da Coruña tivo unha inspiración liberal, fronte á Liga Gallega de Santiago de Compostela, máis conservadora.

Despois de 1900 tivo escasa actividade, aínda que sobreviviu ata 1907. O seu órgano de expresión foi ata mediados de 1898 *Revista Gallega* que dirixía Galo Salinas. Foi pola súa iniciativa que se ergueu en 1904 o monumento en memoria dos Mártires de Carral.

A Liga Gallega naceu en defensa dos intereses materiais, morais, políticos, económicos e sociais de Galicia. Pedía a constitución dunha autonomía para Galicia de igual xeito que se concedera a Cuba e Porto Rico e a fins de 1897 iniciou unha campaña de recollida de sinaturas.
 
## Notas
Botswana

**Botswana** ou **Botsuana**, cuxo nome oficial é **República de Botswana** (en inglés *Republic of Botswana*, en setsuana *Lefatshe la Botswana*), é un país soberano sen saída ao mar do sur de África, sendo a súa forma de goberno a república parlamentaria.

O seu territorio está dividido en nove distritos. A súa capital é a cidade de Gaborone.

O outrora protectorado británico de Bechuanalandia, Botswana adoptou o seu novo nome ó acadar a súa independencia en 1966.

Xeograficamente o país esténdese sobre un terreo chairego, co 70% da súa superficie cuberta polo deserto de Kalahari. Limita con Suráfrica polo sur e sueste, con Namibia polo oeste e polo norte, con Zimbabwe polo nordeste e con Zambia polo norte nun só punto. Ocupa o posto 48 na lista de países por superficie.

O país tratou de diversificar a súa economía nos últimos anos, aínda que no 2008 dependía en gran medida dos servizos (45,2%), a industria (52,9%), e a agricultura (1,9%), estreitamente ligado co comercio de Suráfrica.

## Goberno e Política 
Botswana está gobernada en forma de república parlamentaria. O Presidente de Botswana é elixido cada cinco anos e é o xefe de Estado e xefe de goberno do país. O Partido Democrático de Botswana gañou todas as eleccións desde a independencia (1966). O poder lexislativo exérceo a Asemblea Nacional, un Parlamento unicameral con 63 membros na actualidade.

esquerda|220px|Mapa actual dos distritos de Botswana.

Botswana está dividida en nove entidades: 
# Central 
# Ghanzi 
# Kgalagadi 
# Kgatleng 
# Kweneng 
# Nordés 
# Noroeste 
# Sueste 
# Sur

## Xeografía 
Botswana limita ó norte con Zambia, ó leste con Zimbabwe, ó sur con Suráfrica e ó oeste e ó norte con Namibia. O país está dominado polo deserto do Kalahari.

## Economía 
## Demografía 
Alfabetización do 77%. A maioría da poboación é de etnia tswana. En 2009 estimouse que 25.4% dos adultos era portador da SIDA, cifra que baixou a 21.9% en 2013. No 2009 estimábase un total de 320.000 persoas infectadas.

A esperanza de vida ao nacer era de 55 anos en 2009 segundo o Banco Mundial, baixando anteriormente dun pico de 64.1 en 1990 a un mínimo de 49 en 2002. Despois do censo de Botswana en 2011, a esperanza de vida actual estímase en 63.8 anos.

## Notas
Quod erat demonstrandum

***Quod erat demonstrandum*** é unha locución latina que significa "O que se quería demostrar". Adoita poñerse ó final das demostracións ou cálculos en matemáticas, física, química e outras ciencias exactas ou experimentais.
Talle

O **talle** é unha categorización da roupa que se fai para normalizar as medidas entre as diferentes persoas. As súas siglas proceden da denominación inglesa, segundo o seguinte esquema:

* **XS**: *extra-small* ("moi pequena");
* **S**: *small* ("pequena");
* **M**: *medium* ("mediana");
* **L**: *large* ("grande");
* **XL**: *extra-large* ("moi grande");
* **XXL**: *extra-extra-large* ("moi moi grande");
Alternancia

O termo **alternancia** pode referirse a:

*En lingüística, a **alternancia** é un proceso polo cal non existe unha definición formal dun parámetro ou categoría lingüística. As situacións de alternancia sincrónica son expresión dunha evolución diacrónica en marcha;
*Tamén en lingüística, a **alternancia vocálica** é o cambio da vogal radical na conxugación dun verbo;
*En política, a alternancia no poder existe cando dous partidos maioritarios van substituíndose mutuamente no goberno (bipartidismo);
*En electricidade, a alternancia é unha estrutura da corrente con dirección variable. A súa voltaxe é normalmente estable: en España a corrente alterna doméstica ten un valor nominal de 230 volts.
Frank Hsieh

**Frank Chang-ting Hsieh** (Romanización taiwanesa: Siā Tiông-têng ou Chiā Tiông-têng; Chinés: 謝長廷), nado o 18 de maio de 1946, é o Primeiro ministro da República da China dende o 1 de febreiro de 2005. Anteriormente fora alcalde de Kaohsiung dende 1998. Pertence ao Partido Democrático Progresista.
Okil Okilov

**Okil Ghaybulloyevich Okilov**, nado o 2 de febreiro de 1944, é un político taxico, elixido Primeiro Ministro o 20 de decembro de 1999 ata o 23 de novembro de 2013. Pertence ao Partido Democrático da Xente de Tadjiikistán.
Thaksin Shinawatra

**Thaksin Shinawatra** (en ), nado o 26 de xullo de 1949, é un político e empresario de Tailandia, que foi primeiro ministro do seu país dende o 9 de febreiro de 2001 ata o 19 de setembro de 2006. É irmán de Yingluck Shinawatra, que tamén foi primeira ministra de Tailandia.

## Traxectoria 
Pertence ao partido Thai Rak Thai. Thaksin Shinawatra estudou na Escola de Cadetes da Policía Tailandesa, uníndose en 1973 á Policía Real Tailandesa. Obtivo un mestrado en Xustiza Criminal pola Universidade do Leste de Kentucky nos Estados Unidos en 1975, e tres anos máis tarde obtivo o doutoramento en Xustiza Criminal pola Universidade Estatal de Houston en Sam. Iñantes da súa incursión na política Thaksin foi o fundador da Corporación Shin, dona da operadora móbil máis grande de Tailandia. Foi expulsado do poder após un golpe de Estado en 2006.

## Procesos xudiciais 
Iñantes de chegar ao poder en 2001, Shinawatra doou á súa esposa, fillos e outros membros da súa familia, o conxunto de empresas que fundara dende que abandonou o exército. En 2006, sendo xa primeiro ministro, a súa familia vendeu á compañía estatal de Singapur, Temasek Holdings, o 49,6 por cento de Shin Corporation por 2230 millóns de dólares, ceibe de impostos. A operación estaba prohibida pola lexislación tailandesa. Esta foi a acusación máis grave que os líderes golpistas deron no seu día para xustificar o cambio de réxime.

Shinawatra está acusado noutro xuízo pola concesión dun préstamo á Xunta militar de Birmania, actuando como primeiro ministro, por importe de 170 millóns de dólares, para que Birmania adquirira outra compañía da familia de Shinawatra, Shin Satellite. Presentouse no país pero en agosto de 2007 violou a liberdade provisional e volveu ao Reino Unido.

En agosto de 2023 ingresou nunha prisión ao norte de Bangkok após volver de 15 anos de exilio para cumprir 8 anos de cárcere por tres condenas.

## Notas
Shavkat Mirziyoyev

**Shavkat Mirziyayev**, nado en 1957, é un político uzbeko. É Primeiro ministro do Uzbekistán dende o 12 de decembro de 2003. En outubro de 2021, Shavkat Mirziyoyev foi reelixido presidente de Uzbekistán.
Phan Van Khai

**Phan Văn Khải**, nado o 25 de decembro de 1933, finado o 17 de marzo de 2018 foi primeiro ministro de Vietnam dende o 24 de setembro de 1997 até xuño de 2006, sendo reelixido en agosto de 2002.
Abdul Qadir Bajamal

**Abdul Qadir Bajamal**, nado en 1946, foi o primeiro ministro do Iemen dende o 31 de marzo de 2001 ata o 7 de abril de 2007. Pertence ao Congreso Xeral Popular.
Alcance

dereita|miniatura|Alcance dun proxectil nun tiro parabólico.

O **alcance** en física é a distancia acadada por un tiro parabólico libre ideal en ausencia de rozamento por resistencia do aire e coa única influencia dunha velocidade inicial e a gravidade. O seu valor está en función do ángulo e da velocidade inicial, e pódese calcular como segue:

## Datos previos 
Para os cálculos nun tiro parabólico destas características, tómase coma vector de posición inicial o da posición de tiro, e polo tanto:
 r_{0x} = 0 \,  (1) e  r_{0y} = 0 \,  (2)

Tamén se sabe que no punto de alcance, a altura é igual á inicial, e polo tanto nula:

 r_{ay} = 0 \,  (3)

Ademais, a descomposición do vector da velocidade inicial permíte saber que:

 v_{0x} = v_0 \, \cos \alpha  (4) e  v_{0y} = v_0 \, \sin \alpha  (5)

Unha última premisa do problema é que  a_x = 0 \,  (6), debido a que no movemento só exercen influencia

forzas verticais e non horizontais.

## Cálculo 
Sabendo que o vector de posición en todo momento é:
 r_y = r_{0y} + v_{0y} \, t + \frac{1}{2} a_y \, t^2 

simplemente debemos igualar a cero debido á altura de alcance nula (2):

 0 = r_{0y} + v_{0y} \, t + \frac{1}{2} a_y \, t^2 

que é unha ecuación de segundo grao do tipo  a \, t^2 + b \, t + c = 0 . Para resolvela búscanse os binomios que a fagan cero mediante a socorrida fórmula de resolución das ecuacións de segundo grao:

 t = \frac{- b \pm \sqrt{b^2 - 4 \, a \, c}}{2 \, a} = \frac{-v_{0y} \pm \sqrt{v_{0y}^2 - 4 \, r_{0y} \, \frac {1}{2} \, a_y}}{2 \, \frac{1}{2} \, a_y}

e coma  r_{ay} = 0 \,  (3) obtense

 t = \frac{-v_{oy} \pm \sqrt{v_{oy}^2}}{a_y} = \frac{-v_{oy} \pm v_{oy}}{a_y} 

que ten dúas solucións, unha é  t_0 = 0 \, (a solución do punto inicial, pois a súa altura neste punto tamén é nula) e a outra é  t_a = \frac{- 2 \, v_{0y}}{a_y} = \frac{2 \, v_{0y}}{g}  (7).
----
Para calcular a distancia horizontal de alcance só hai que substituír na ecuación de  r_{0x} \,  este tempo:

 r_{ax} = r_{0x} + v_{0x} \, t + \frac{1}{2} \, a_x \, t^2 

onde se  r_{0x} = 0 \,  (1) e  a_x = 0 \,  (6), substituíndo o valor de  t_a \,  de (7), os valores da descomposición da velocidade de (4) e (5) e

as fórmulas trigonométricas do ángulo dobre:

 r_{ax} 
= v_{0x} \, t 
= v_{0x} \, \frac{- 2 \, v_{0y}}{a_y} 
= v_0 \, \cos \alpha \, \frac{- 2 \, v_0 \, \sin \alpha}{a_y} 
= \frac{v_0^2 \, 2 \, \cos \alpha \, \sin \alpha}{g} 
= \frac{v_0^2 \, \sin 2 \alpha}{g} 

## Véxase tamén 
### Outros artigos 
* altura
* tiro parabólico
Laisenia Qarase

**Laisenia Qarase**, nado en Vanua Balavu o 4 de febreiro de 1941 e finado en Suva o 21 de abril de 2020, foi o primeiro ministro de Fiji entre o 4 de xullo de 2000 e o 14 de marzo de 2001 e de novo dende o 16 de marzo de 2001 ata o 2006. Pertence ao Partido Fiji Unido.
Konrad Lorenz

miniatura

**Konrad Zacharias Lorenz**, nado en Viena o 7 de novembro de 1903 e finado tamén en Viena o 27 de febreiro de 1989, foi un naturalista e zoólogo austríaco, considerado un dos fundadores da etoloxía, a ciencia do comportamento, tanto o animal como o humano. Recibiu o Premio Nobel de Medicina en 1973, compartido con Niko Tinbergen e Karl von Frisch.

## Traxectoria 
O lugar do seu nacemento é Altenberg, localidade próxima a Viena. Doutorouse en medicina e zooloxía en 1933 nesta Universidade e foi profesor de psicoloxía entre 1929 e 1935. En 1941 entrou no exército e entre 1944 e 1948 estivo prisioneiro en Rusia. Dirixiu o Instituto Max Planck de Buldern de fisioloxía do comportamento entre 1950 e 1954 e o de Seewiesen entre 1955 e 1973.

Chegou a ser moi coñecido polos seus esforzos para identifica-lo que el chamaba patróns establecidos de conduta, dos cales demostrou que estaban xeneticamente determinados. Estableceu, ademais, que os devanditos patróns eran tan importantes para a supervivencia do animal como as súas características fisiolóxicas, e que ambos factores tiñan un desenvolvemento evolutivo similar.

Un dos seus máis coñecidos e difundidos logros foi descubrir que os estímulos auditivos e visuais dos proxenitores dun animal son necesarios para inducir á cría a seguilos, pero que calquera obxecto, incluído un ser humano, podía inducir a mesma resposta de se empregaren os mesmos estímulos.

Na súa obra *Sobre a agresión* (1963), Lorenz demostrou que a orixe xenética da agresividade humana proviña do comportamento observado en moitos animais cando estes defenden o seu territorio.

## Obra 
* *Falaba coas bestas, os peixes e os paxaros* (1949)
* *Cando o home atopou ó can* (1950)
* *Sobre a agresión* (1963)
* *Evolución e modificación da conduta* (1965)
* *A outra cara do espello* (1973)
* *Os oito pecados mortais da humanidade civilizada* (1973)
Catedral

miniatura|Catedral de Santiago de Compostela.

Unha **catedral** é un importante templo de culto onde un bispo católico, anglicano ou luterano ten a súa sé ou cátedra: outras crenzas cristiás sen a figura do bispo, como a Igrexa de Escocia, tamén manteñen a denominación de catedral. Normalmente é meirande cós templos (igrexa) que non sexan sé dun bispado ou cabeza de diocese.

As catedrais deben o seu nome a que no interior delas se impartían cátedras (inicialmente do latín *cathedra*, 'onde sentar', que tamén orixinaría a palabra *cadeira*) ós seminaristas versadas en latín, Gramática ou Teoloxía.

O nome *sé* provén do latín *sedis.* Sé tamén se aplíca á principal igrexa cristiá, a Santa Sé.
## Véxase tamén
### Outros artigos
* Igrexa
* Mesquita
Helen Clark

**Helen Elizabeth Clark**, nada o 20 de febreiro de 1950 en Hamilton, é unha política neozelandesa que foi primeira ministra de Nova Zelandia desde o 5 de decembro de 1999 ata o 18 de novembro de 2008. Posteriormente dirixiu o Programa das Nacións Unidas para o Desenvolvemento, entre 2009 e 2017.

Foi a segunda muller en ser primeiro ministro en Nova Zelandia, logo de gañar a elección de 1999. Anteriormente, Jenny Shipley foi tamén primeira ministra. Clark gañou tres eleccións seguidas. Foi forte opositora á invasión de Iraq, liderada polos Estados Unidos. Baixo o seu mandato enviáronse tropas a Afganistán para axudar á súa reconstrución. Apoia as políticas antinucleares de Nova Zelandia dos últimos 20 anos.

Helen Clark é Membro Honorario da Fundación Internacional Raoul Wallenberg. Pertence ao Partido Laborista de Nova Zelandia.
Solidaridad Gallega

[miniatura|dereita|*[A Nosa Terra (1907)|A Nosa Terra* foi o voceiro de Solidaridad Gallega.]]

**Solidaridad Gallega** foi unha organización política rexionalista galega activa entre 1907 e 1912.

## Historia 
Tralo triunfo electoral da Solidaritat Catalana en 1906, en Galicia aumentan os contactos entre as forzas da oposición para o establecemento dunha forza política que aglutinase os sectores contrarios ao turnismo.

No verán de 1907, 44 persoas asinan o Manifesto Solidario, que deu orixe a Solidaridad Gallega na que conflúen os republicanos dirixidos por José Rodríguez Martínez, os republicanos federais de Moreno Barcia, os tradicionalistas de Juan Vázquez de Mella, os socialcatólicos e os rexionalistas de Manuel Murguía, Galo Salinas e Eugenio Carré. O Manifesto foi redactado polo ferrolán Rodrigo Sanz López, e o primeiro mitin levouse a cabo en Betanzos, o 6 de outubro de 1907.

Esperaban conseguir uns deputados e armar así unha fronte cívico-política que inicie a rexeneración de Galicia e contribuíse á de toda España. Nun primeiro momento, o movemento radicou sobre todo na Coruña e na súa área de influencia. Organizáronse grandes concentracións nas que os dirixentes galegos (o rexeneracionista Rodrigo Sanz, o carlista Juan Vázquez de Mella, os rexionalistas Manuel Lugrís e Juan Golpe) compartiron plataforma con personaxes da irmá catalá que viñeron botar unha man, como os republicanos Nicolás Salmerón e Josep Vallès i Robot ou o catalanista Lluís Durán i Ventosa. Porén, Solidariedade Galega non gañou ningún escano.
O anticaciquismo e o apoio ao asociacionismo agrario foron os dous piares da organización. Baixo o seu patrocinio formáronse 400 sociedades agrarias, pero en 1911 só 85 permanecían afiliadas á SG.
miniatura|300px|*Solidaridad Gallega. Órgano semanal de la Junta solidaria de la Coruña*.
Nas eleccións municipais de 1909 obtivo 258 concelleiros na provincia da Coruña (maioría absoluta en 12 concellos e minoría significativa noutros 7), pero as diferenzas entre os membros da organización impediron a súa consolidación. Nas municipais de 1910 sufriu un rotundo fracaso.

*Solidarismo Gallego* foi o seu órgano oficial, aparecido en decembro de 1907 da man de Rodrigo Sanz, na Coruña. Pechou ó cabo de 10 números, o 16 de abril de 1908, para ser substituído polo semanario *Solidaridad Gallega*, tamén dirixido por Rodrigo Sanz e que desapareceu en 1911 ou 1912. A facción republicana e esquerdista editou *Galicia Solidaria* entre 1907 e 1908.

Pola súa iniciativa, chegáronse a convocar a I Asemblea Agraria de Galicia celebrada en Monforte de Lemos en 1908, que tivo continuidade noutras seis.

## Notas 
## Véxase tamén 
### Bibliografía 
* Barreiro Fernández, X.R.; Díaz-Fierros, F. e outros  (1976).&nbsp;*Los gallegos*(1ª ed.). Madrid: Istmo. Colección Fundamentos, 53; p.&nbsp;146&nbsp;ISBN&nbsp;84-7090-006-4.
*
Michael Somare

250px|dereita|miniatura|Michael Somare (esquerda)
**Michael Thomas Somare**, nado en Rabaul o 9 de abril de 1936 e finado en Port Moresby o 26 de febreiro de 2021, foi un político papúa.

Foi Primeiro ministro de Papúa-Nova Guinea dende 1975 ata 1980, logo de 1982 ata 1985 e de novo dende xaneiro a abril de 2002. Dirixiu o Partido da Alianza Nacional, e con anterioridade foi o líder do Partido Pangu.

O 12 de decembro de 2011, a Corte Suprema de Papúa-Nova Guinea ordenou que Somare fora reinstalado como primeiro ministro, establecendo que o seu sucesor, Peter O'Neill, non fora nomeado primeiro ministro legalmente.

En 1990 outorgóuselle a Orde de San Miguel e San Xurxo, polo que desde entón recibiu o tratamento  de *sir*.

## Notas 
## Véxase tamén 
* Discurso de Somare ante a Asemblea Xeral das Nacións Unidas, o 27 de setembro de 2010 .
Tuilaepa Sailele Malielegaoi

**Tuilaʻepa Lupesoliai Sailele Malielegaoi**, nado en Lepa o 14 de abril de 1945, é un político samoano. Líder do Partido da Protección dos Dereitos Humanos e deputado no Parlamento de Samoa dende 1980, foi o primeiro ministro do seu país entre 1998 e 2021.

## Notaentre
Hannover (homónimos)

Co nome de **Hannover** podemos referirnos a:

* Hannover, cidade de Alemaña capital do
* Distrito de Hannover, situado á súa vez na
* Rexión de Hannover, pertencente ao estado da Baixa Saxonia.
* A Casa de Hannover, unha dinastía real alemá emparentada coa Casa Real Británica.
* A Hannoversche Waggonfabrik, unha fábrica de avións alemá.

## Véxase tamén
Benelux

dereita|miniatura| O Benelux sitúase entre Francia e Alemaña.
O **Benelux** é unha rexión de Europa occidental que compoñen Bélxica, Países Baixos e Luxemburgo. O termo foi acuñado para referirmos á **Unión Económica do Benelux**, pero serve para designar a rexión histórica dos Países Baixos. A denominación Benelux formouse coas primeiras letras dos nomes dos países (na súa lingua orixinal) que forman a unión: BE de Bélxica, NE de Holanda (Nederland) e LUX de Luxemburgo.

A **Unión Económica do Benelux** foi aprobada trala liberación destes países durante a segunda guerra mundial en 1944. Entrou en vigor en 1948 legalizando o libre paso de persoas, bens de consumo e capitais, favorecendo así unha rápida recuperación económica. Este "experimento" tivo tanto éxito que en 1957 o Benelux mais Italia, Francia e Alemaña occidental asinaron o Tratado de Roma nacendo así a CEE que logo converteríase na actual UE. En certo senso, o Benelux pode considerarse un precursor da unión aduaneira e a liberdade de movementos e capitais que inspiran os principios fundamentais da UE.

O tratado, orixinalmente limitado a 50 anos, foi renovado antes do seu vencemento en 2008. A renovación do tratado supuxo o cambio na denominación do Benelux: pasou de chamarse Unión Económica do Benelux a ser simplemente **Unión de Benelux**. Este cambio de nome reflicte un cambio na énfase da unión, xa que o novo tratado ampliou o rango de competencias da unión alén das económicas.

A estrutura institucional do Benelux consta dun Consello de Ministros, un Parlamento, un Consello da Unión, un Tribunal de Xustiza, unha Secretaría Xeral e unha Oficina de Propiedade Intelectual. A Secretaría Xeral atópase en Bruxelas. O Parlamento do Benelux foi creado en 1955.

## Véxase tamén
Hanover

**Hanover** é un topónimo común nos países de fala inglesa. Pode referirse a:

* **Hanover**, en Manitoba (Canadá);
* **Hanover**, en Ontario (Canadá);
* **Hanover**, unha illa do Arquipélago Patagón, en Chile;
* **Hanover|Hanover**, en Inglaterra;
* **Hanover Parish**, en Xamaica;
* **Hanover**, en Suráfrica;
* **Hanover**, en Illinois (Estados Unidos);
* **Hanover**, en Indiana (Estados Unidos);
* **Hanover**, en Maine (Estados Unidos);
* **Hanover**, en Maryland (EUA);
* **Hanover**, en Massachusetts (EUA);
* **Hanover**, en Míchigan (EUA);
* **Hanover**, en Minnesota (EUA);
* **Hanover**, en Nova Hampshire (EUA);
* **Hanover**, en Nova York (EUA);
* **Hanover**, en Ohio (EUA);
* **Hanover**, en Pensilvania (EUA);
* **Hanover**, en Virxinia (EUA);
* **Hanover Township**, en Míchigan (EUA);
* **Hanover Township**, en Nova Jersey (EUA);
* **Hanover Township**, en Pensilvania (EUA);

Non se debe confundir co nome alemán **Hannover**, que está na súa orixe, e que designa outros topónimos e realidades:
* **Hannover**, cidade de Alemaña capital do **Distrito de Hannover**, situado á súa vez na **Rexión de Hannover**, pertencente ao estado da Baixa Saxonia;
* A **Casa de Hannover**, unha dinastía real alemá emparentada coa Casa Real Británica;
* A **Hannoversche Waggonfabrik**, unha fábrica de avións alemá;
Tupou VI

**Tupou VI** (antes coñecido como príncipe '''Lavaka Ata 'Ulukalala'''), nado o 12 de xullo de 1959, é o rei de Tonga desde o 18 de marzo de 2012, anteriormente fora Primeiro ministro de Tonga dende o 3 de xaneiro de 2000 ata a súa renuncia o 11 de febreiro de 2006.
Centro Galaico de Barracas al Norte

O **Centro Galaico de Barracas al Norte** foi unha institución galeguista de Buenos Aires, fundada en 1895 por Fortunato Cruces e Idilio Pájaro Nieves, que estableceron o galego como a súa lingua oficial. Tivo unha efémera existencia.
En 1914, Idilio Pájaro escribiu a Fortunato Cruces que o Centro Galaico que proxectaran debía ser “la iglesia madre de todas las asociaciones regionales de América, dispuestas a llevar a Galicia los aires de redención que desde los Estados Unidos llevan los irlandeses a su verde Eirin”.

## Véxase tamén 
### Ligazóns externas 
*
Circo d'as Monteiras

O '''Circo d'as Monteiras'* foi unha asociación galeguista de Montevideo, fundada en 1886 por Salustiano Gómez Rey.

## Notas 
## Véxase tamén 
### Bibliografía 
*  e  (1996) *O Nacionalismo Galego''. Edicións A Nosa Terra
### Outros artigos 
* Salustiano Gómez Rey
### Ligazóns externas 
* : "Orteganos por el mundo: Salustiano Gómez Rey" 19/1/2015.
Hannover

**Hannover**, ás veces escrito en galego **Hannóver**, é unha cidade de Alemaña, capital de distrito e de rexión no estado de Baixa Saxonia. Ten 519.619 habitantes (2008).

Desde que Xurxo I ocupa o trono de Inglaterra ata que Guillerme IV morre, Hannover comparte monarca co Reino de Inglaterra. Deixaría de ser reino independente en 1866 cando foi anexionada por Prusia.

Durante a segunda guerra mundial foi arrasada polos bombardeos aliados, logo quedaría no lado oeste e polo tanto na RFA. No ano 2000 acolleu a Exposición Universal.

## Economía 
O grupo TUI AG ten a súa sede central nesta cidade. As dúas grandes vantaxes da rexión para competir como lugar de negocios son a súa céntrica situación dentro do mercado europeo, especialmente trala ampliación da Unión Europea (UE) en 2004, e unha destacada infraestrutura.

## Notas 
## Véxase tamén 
### Ligazóns externas 
* Páxina oficial da Hannover
Igrexa de Santiago da Coruña

A **igrexa de Santiago** é o templo coruñés principal e o máis antigo. Comezouse a construír no século XII, durante o reinado de Fernando II. No seu adro reuníase o concello ata o século XV.

## Historia 
As primeiras noticias da igrexa de Santiago son de 1218 e durante a Idade Media reuníase no seu adro o concello, ata que no século XV pasou a ocupar o convento de San Domingos.

A igrexa tiña dúas torres, unha con campás e outra na que se gardaban escrituras e pólvora, entre outros obxectos. Ambas as torres ameazaban ruína, polo que se recomendou a súa demolición en 1531. A nova torre, construída en 1607, obrigou a reformar a ábsida da Epístola. Resaltan os canzorros que sosteñen o beiril do tellado e o rosetón no testeiro da nave.

## Galería de imaxes 

Ficheiro:Igrexa de Santiago (A Coruña) 3.jpg
Ficheiro:Coruña, igrexa de Santiago 01-02.JPG
Ficheiro:San Marcos. Igrexa de Santiago, A Coruña.jpg|San Marcos.
Ficheiro:A Coruña, igrexa de Santiago, porta lateral.jpg|Porta lateral.
Ficheiro:Coruña, igrexa de Santiago 01-05.JPG
Ficheiro:Coruña, igrexa de Santiago 01-09.JPG
Ficheiro:A Coruña, igrexa de Santiago.jpg
Ficheiro:Igrexa de Santiago (A Coruña).jpg

## Notas 
## Véxase tamén 
### Outros artigos 
* Arciprestado de Faro
### Ligazóns externas 
* Igrexa de Santiago en Turgalicia.
* Parroquia Igrexa de Santa María e Santiago